《南峰寺蓝光轩怀吴直翁》
宋代·陈仁玉

怀佳人兮山扃，蹑烟霏兮步轻。
蹇独立兮山上，空山无人兮寒松乍声。
怀佳人兮何许，白云封关兮猿鹤看户。
羌有怀兮曷愬，风虚徐兮檐铎语。
迟佳人兮未来，聊逍遥兮容与。

作者简介：陈仁玉，字德公，一字德翰，号碧栖，仙居（今属浙江）人。理宗淳祐十一年（一二五一）为常州文学。开庆元年（一二五九）赐同进士出身，除浙东提刑兼知衢州。景定元年（一二六○），迁浙东安抚使。恭帝德祐元年（一二七五），知台州，兵败，隐黄岩海中石塘山。清光绪《仙居志》卷一四有传。今录诗五首。